140 16 



svarende Værdier y. Af Middelværdierne al' de i en Gruppe forenede Størrelser ;/, 

 ser man da let, om y varierer lovmæssigt med voksende Værdier af x. Metoden 

 lider imidlertid af den Ulempe, at Argumenterne ikke bliver æquidistante, og de 

 beregnede Middelværdier faar ikke samme Vægt. Gruppelængden maa nemlig stedse 

 vælges saaledes, at der saa nøje som muligt ligger lige mange Maalinger i hver 

 Gruppe, og følgelig kan den ikke overalt have samme Størrelse. Men i Regelen 

 lykkes det ikke engang tilnærmelsesvis ved hensigtsmæssigt Valg af Grup|)elængden 

 at bringe det samme Antal Enkeltmaalinger i hver Gruppe; Middelværdierne bliver 

 altsaa ikke beregnede af det samme Antal Enkeltmaalinger og faar følgelig ikke 

 den samme Vægt. Der er derfor heller intet at stille op med de fundne Funk- 

 tionsværdier; de kan vel næppe udjævnes, og Funktionen lader sig kun delvist 

 fremstille grafisk. Lad os belyse Sagen ved et Eksempel. 



Paa 92 paa hinanden følgende Dage blev en Forsøgspersons Muskelkraft dag- 

 lig bestemt ved Hjælp af et Dynamometer og Barometerstanden samtidig aflæst. 

 Gives der et bestemt Forhold mellem de to Rækker maalte Størrelser? For al under- 

 søge dette inddeler vi de aflæste Barometerstande i f. Eks. 5 Grupper; Længden af 

 hver Gruppe maa altsaa vælges saaledes, at 18 eller 19 Maalinger ligger i hver 

 Gruppe. Men dette kan i foreliggende Tilfælde, som det ses af nedenstaaende Ta- 

 bel 1, aldeles ikke opnaas. Rækken x angiver Lufttrykket i mm., n er Antallet af 

 Enkeltmaalinger, der ligger i hver Gruppe, og y er den i Kilogram udtrykte Mid- 

 delværdi af Dynamometermaalingerne i hver Gruppe. Tre Grupper indeholder, som 



Tab. 1. 



man ser, omtrent det forlangte Antal Enkeltværdier, de to andre derimod ikke. 

 Ved en Forandring af Gruppelængden lader delte Forhold sig ikke forbedre. Ved 

 762 mm. Lufttryk ligger nemlig 12 Maalinger; regnes disse til den følgende Gruppe, 

 saa ligger altsaa kun 12 Maalinger i Gruppen 760—761, i Gruppen 762—765 der- 

 imod 25 Maalinger. Den i Tabellen angivne Fordeling er altsaa den mest ligelige. 

 Af Værdierne y ser man vel, at Muskelkraften er større ved højere Lufttryk end 

 ved lavere, men grafisk lader Forholdet sig ikke fremstille. De tre mellemste Vær- 

 dier i Tabellen kan vel afsættes som Ordinater i Midten af de paagældende Grupper, 

 de yderste derimod ikke, fordi Gruppelængden er for stor, og Værdierne indenfor 

 Grupperne paa ingen Maade er regelmæssig fordelte. Man maa altsaa lade sig nøje 

 med, hvad der ligefrem kan ses af Tallene. I de fleste Tilfælde gaar det som i 

 dette: det er praktisk umuligt at bringe lige mange Maalinger i hver Gruppe. 

 Grupperne blev imidlertid tagne af forskellig Længde, for at de kunde indeholde 

 lige mange Maalinger; man kan altsaa ligesaa godt opgive delte uopnaaelige Maal 

 og tage Gruppelængden konstant, hvorved dei- opnaas lo ikke uvæsentlige Fordele. 



